એમ જે નેકની સ્ટાઇલ હોય એ પ્રમાણે અમે નેકલેસ બનાવીએ છીએ.’ આ નેકલેસની બીજી ખાસિયત જણાવતાં જ્વેલરી-ડિઝાઇનર ભાવિન છેડા કહે છે, ‘આ નેકલેસ એના કૉલરને અનુરૂપ હોય છે. આ નેકલેસ બનાવતા સમયે તમારા ગળાનું માપ લેવામાં આવે છે જેથી એ તમારા ગળામાં પર્ફે‍ક્ટ બેસે. જો આ નેકલેસ તમારા ગળામાં ફિટ ન બેસે તો એનો એટલો લુક સારો નથી આવતો. એટલે આ નેકલેસને કૉસ્ચ્યુમ ડિઝાઇનર જ બનાવે છે, કેમ કે તેમની પાસે એ કૉસ્ચ્યુમ પ્રમાણેનું બધું મટીરિયલ હોય છે. જે કૉસ્ચ્યુમ ડિઝાઇનર નેકલેસ બનાવે છે એનો બેઝ કપડાંનો હોય છે અને એના પર તે કૉસ્ચ્યુમ અનુસાર ડિઝાઇન કરે છે અને જો આ નેકલેસને અમે બનાવવાના હોઈએ તો અમે તે ક્લાયન્ટની નેક, તેની પર્સનાલિટી, તેના કૉસ્ચ્યુમને અને કયા ફંક્શનમાં પહેરવાનો છે એને ધ્યાનમાં રાખીને બનાવીએ છીએ.’